Na temelju članka 29. stavka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15) te članka 41. Statuta Općine Ernestinovo (Službeni glasnik Općine Ernestinovo broj 1/13, 4/13, 3/18, 4/19-pročišćeni tekst, 4/20) općinska načelnica donosi

**ODLUKU**

**o odobravanju sredstava za financiranje**

**programa i/ili projekata**

**udruga građana**

I.

Donosi se Odluka o odobravanju financijskih sredstava za programe i/ili projekate udruga građana (dalje: Odluka) , prijavljenih na Javni natječaj za financiranje programa i projekata udruga građana iz Proračuna Općine Ernestinovo za 2021. godinu.

II.

Odluka se donosi na prijedlog Povjerenstva za ocjenjivanje prijavljenih programa i/ili projekata udruga građana, nakon provedenog postupka ocjenjivanja i bodovanja natječajnih prijava koje su udovoljile natječajnim uvjetima.

Prijedlozi Povjerenstva su prihvaćeni u većini slučajeva, a u slučajevima kod kojih se donosi Odluka suprotno preporuci Povjerenstva, navodi se obrazloženje drukčije odluke.

III.

Ova Odluka se dostavlja svim prijaviteljima i objavljuje na mrežnoj stranici Općine Ernestinovo.

Sastavni dio Odluke čini tablica s ostvarenim bodovima i iznosima odobrenih sredstava po pojedinim prijaviteljima, koja se objavljuje zajedno s Odlukom.

IV.

S udrugama čiji programi i projekti su prihvaćeni za financiranje iz općinskog proračuna, potpisat će se ugovori o financiranju kojima će se detaljnije urediti prava i obveze svake pojedine udruge.

V.

Na Odluku o dodjeli financijskih sredstava prijavitelji imaju pravo podnijeti prigovor, u roku od 8 dana od dana primitka odluke.

O prigovoru odlučuje općinska načelnica.

Prigovor u pravilu ne odgađa izvršenje Odluke i daljnju provedbu natječajnog postupka.

Postupak dodjele financijskih sredstava udrugama je akt poslovanja i ne vodi se kao upravni postupak, te se na postupak prigovora ne primjenjuju odredbe o žalbi kao pravnom lijeku u upravnom postupku.

VI.

Prigovor se podnosi na adresu: Općina Ernestinovo, Vladimira Nazora 64, 31215 Ernestinovo.

Prigovor mora biti obrazložen.

VII.

Odluka stupa na snagu danom donošenja.

KLASA: 230-01/21-02/1

URBROJ: 2158/04-02-21-12

Ernestinovo, 3. ožujka 2021.

Općinska načelnica

Marijana Junušić, univ. spec. oec., v.r.